Ritratt: Miguela Xuereb .td_uid_2_61df1143c863d_rand.td-a-rec-img{text-align:left}.td_uid_2_61df1143c863d_rand.td-a-rec-img img{margin:0 auto 0 0} Il-Gvern għandu jkun ċar dwar x'inhi s-sitwazzjoni tal-Air Malta, qal il-Kelliem għall-Finanzi tal-Partit Nazzjonalista, Mario de Marco. Fi stqarrija l-Erbgħa, il-Partit Nazzjonalista qal li s-silenzju u l-ħabi minflok djalogu tal-Gvern fuq l-Air Malta issa laħaq assurditá kbira, "anke għall-istandards ta' Gvern li waddab il-prinċipji kollha ta' trasparenza barra mit-tieqa." Rapport fuq Maltatoday l-Erbgħa żvela li l-Ministru tal-Finanzi Clyde Caruana sejjaħ għall-erba' unions rappreżentati fl-Air Malta għal laqgħa li se ssir il-Ġimgħa. Ir-rapport qal li ma kienux jafu x'se tkun l-aġenda tal-laqgħa, iżda huwa mistenni li l-Ministru jiżvela dettalji ta' dak li ġie nnegozjat mal-Kummissjoni Ewropea. Skont ir-rapport, sorsi żvelaw li l-Kummissjoni qablet biss li tapprova frazzjoni tas-somma proposta mill-gvern. F'April tas-sena l-oħra, bħala wieħed mill-aħħar passi biex tipprova ssalva lill-Air Malta, Malta saqsiet lill-Brussell għal permess biex tagħti għajnuna finanzjarja ta' €290 miljun, bil-Ministru Caruana f'Awissu tal-2021 la ta assigurazzjoni dwar il- futur tal-linja tal-ajru u l-anqas li ma jintilfux impjiegi minn mal-kumpanija. Hu kien qal li qiegħed jagħmel l-almu tiegħu biex l-għajnuna kollha li jista' jġib lill-Air Malta jġibha. Malta titlob lill-UE biex tagħti €290 miljun lill-Airmalta B'referenza għar-rapport tal-Erbgħa, il-PN qal li bl-aġir tiegħu, il-Gvern qed ikompli jeskludi lil kulħadd mill-proċess biex tiġi salvata l-Air Malta, inkluż l-ogħla l-istituzzjoni tal-pajjiż, il-Parlament, iżda wkoll il-unjins u l-ħaddiema. "Il-Gvern qed ikompli jħalli jgħixu fid-dubju l-mijiet ta' ħaddiema u l-familji tagħhom li jaqilgħu l-għajxien tagħhom minn din il-kumpanija. Nesprimu solidarjeta' sħiħa ma' dawn il-ħaddiema li qed jinżammu fl-għama," saħaq De Marco. Il-PN insista li kemm fl-interess tal-ħaddiema, kif wkoll għall-futur tal-industrija tat-turiżmu, f'perjodu tant kruċjali, il-Gvern għandu jkun ċar dwar x'inhi s-sitwazzjoni tal-Air Malta. "Wasal iż-żmien li l-Prim Ministru Robert Abela jiddeċiedi u mhux jipposponi għal wara l-elezzjoni," żied De Marco. Il-PN appella lill-Ministru tal-Finanzi biex jirreferi kemm jista' jkun malajr lill-Parlament dwar din is-sitwazzjoni. Il-Gvern sieket dwar rapport ta' ftehim fuq l-għajnuna statali għall-AirMalta Il-Gvern jibqa' fommu sieket dwar rapporti li ntleħaq ftehim mal-Kummissjoni Ewropea dwar għajnuna statali lill-AirMalta. Fil-bidu tas-seduta tal-Erbgħa, d-deputat Nazzjonalista Mario de Marco staqsa lid-deputat Prim Ministru Chris Fearne u l-Ministru għall-Finanzi Clyde Caruana jekk fid-dawl tar-rapporti fil-mezzi tax-xandir li kien intleħaq qbil dwar l-għajnuna statali lill-Airmalta, l-Gvern kienx se jagħmel stqarrija dwar il-ftehim. L-ebda membru tal-Gvern ma qam biex jikkummenta fuq it-talba tal-Oppożizzjoni. Fl-Lulju li għadda, l-Ministru għall-Finanzi Clyde Caruana kien stqarr li l-kwistjoni tal-Air Malta kienet sensittiva. Stqarr li l-Air Malta fiha uġiegħ ta' ras kbira. Hu qal li l-kunsens kellu jintleħaq mal-Kummissjoni Ewropea u mhux fil-parlament. "Is-sitwazzjoni hija waħda diffiċli, ma jridx noħloq allarm żejjed iżda lanqas li ngħid li kollox miexi fuq ir-rubini. Il-kunsens jrid inġibu mill-Kummissjoni u mhux mill-parlament Malti. Ir-responsabilita' dik hi. Dik hi t- triq wieħed li jrid jieħu," nsista Caruana. .td_uid_3_61df1143c8b3d_rand.td-a-rec-img{text-align:left}.td_uid_3_61df1143c8b3d_rand.td-a-rec-img img{margin:0 auto 0 0}